EL NOSTRE 
MON NO 
TE LIMITS 

Mira al teu voltant. Veurás que quasi tot 
el que t'envolta ha sigut dissenyat per 
humans: la teua roba, l'habitació on et 
trobes, el carrer on estás, els cotxes, els 
mòbils...Tot això forma part del món que 
els humans hem dissenyat per a viure. | 
aqueix món s'estén sense parar. 


Lluny, cada vegada més lluny, viatja la 
Voyager 1, l'objecte creat per humans 
més distant de la Terra. Va ser llançat a 
l'espai en 1977 i al dia de hui viatja més 
enllà del nostre sistema solar, en l'espai 
interestel-lar, a més de 20 bilions de 
quilòmetres de nosaltres i encara 
transmetent informació a la Terra. 


Exercici: imagina per un instant 
que eres la Voyager 1. Què veus 
al teu voltant? 

Mira la forma de les teues mans. L'evolució 
d'aqueixa forma va començar fa almenys 
380 milions d'anys, a partir de les gruixudes 
aletes d'uns parents extints dels peixos 
actuals. Aqueixes aletes contenien ossos 
robustos, equivalents als ossos dels teus 
braços. l, amb el pas del temps, van 
aparéixer també ossos més xicotets, que 
corresponen als dels teus punys i dits. Els 
dits van emergir i es van separar, permetent 
prendre, agafar, agarrar... 

A més, els teus polzes s'oposen a la resta 
dels teus dits perquè al llarg de milions 
d'anys la forma de la mà es va anar adaptant 
a la construcció i ús d'eines. Va anar 
canviant lentament fins a aconseguir la 
forma que hui tenen les teues mans. | no 
para de canviar per a adaptar-se a les eines i 
usos que dones a les teues mans cada dia. 
Exercici: pren-te un instant per a 
recordar tot el que has fet amb les 
mans durant aquest dia, des que 
et vas despertar fins a aquest 
moment. 


NO 
RESPIRES 
TOT SOL 

L'interior i l'exterior del teu cos estan en 
constant intercanvi, ho fa cada vegada que 
respires, digereixes o, fins i tot, quan 
toques alguna cosa. 


De fet, cada respiració involucra un 
inimaginable i complex intercanvi 
d'organismes i material genètic que 
desencadena innombrables cadenes de 
reaccions químiques i senyals elèctrics dins 
i fora del teu cos. Cada vegada que 
respires, centenars de microorganismes 
migren cap a l'interior, i altres centenars 
migren cap a l'exterior, en una dansa 
fonamental per al funcionament del teu 
cos. De fet, en tan sols un dia inhales entre 
100 mili 1 milió de microorganismes 
d'almenys 700 espècies diferents. 


Exercici: tanca els ulls per un 
instant. Inhala i exhala lentament 
almenys tres vegades.lentamente 
al menos tres veces. 

Situa un punt en el centre del teu cap. Al 
voltant d'aqueix punt s'estenen 
innombrables circuits neuronals que 
canvien constantment amb cada nova 
experiencia que vius. El teu cervell no és 
un òrgan inalterable. Més aviat canvia amb 
cada nou pensament que tens i ajusta la 
seua geometria de manera constant. 


Exercici: tanca els ulls i observa 
els teus pensaments per un 
instant. 


NO ERES 
EL TEU 60 








HEducaciónPorElFuturo 





El teu cos canvia substancialment durant 
etapes com ara la infantesa, la malaltia, 
l'embaràs o la vellesa. 

A més, canvia constantment a escala 
cel-lular: cada minut són reemplacats al 
voltant de 3 milions de cèl-lules del teu cos. 
| també canvia el balanç dels organismes 
que formen part del teu cos. És a dir, el 
balanç dels milions de bacteris i altres 
microorganismes que fan possible 
processos com la teua digestió o la teua 
respiració, que entren i ixen del teu cos 
quan menges, expulses, absorbeixes, 
respires... 


El teu cos no és singular o estable, és 
divers i canviant. 


Exercici: tanca els ulls i imagina 
els milions de noves cèl-lules que 
estan naixent en el teu interior en 
aquest instant. 


EL TEU GOS 
ES TAMBE 
UN HABITAT 

El funcionament del teu cos no depén 
només de tu. També depén d'una mescla de 
microorganismes que fa possible 
processos com la teua digestió o la teua 
respiració. Al llarg de la teua vida aquests 
microorganismes van canviant amb tu, 
entrant i eixint del teu cos cada vegada que 
menges, expulses, absorbeixes i respires. 


El teu cos és l'hàbitat de milions de 
microorganismes que han existit durant 
milions d'anys i que han evolucionat alhora 
que la humanitat. De fet, només el 43 % del 
total de les cèl-lules del teu cos són cèl-lules 
humanes, la resta són habitants 
microscòpics. 


Exercici: imagina per un instant 
que el teu cos és una ciutat 
dissenyada pels microorganismes 
que habiten en aquest. 

La matèria de la qual està fet el teu cos 
ve de molt lluny. La seua historia 
comença en les estreles, fa almenys 
4.000 milions d'anys. 

Les estreles naixen quan s'ajunten 
cúmuls de materia en l'espai. Després, 
mentre viuen, produeixen llum, calor i 
nous tipus de matèria, tots els quals són 
alliberats a l'espai quan l'estrela 
finalment explota i mor. 


Noves estreles i planetes es formen a 
partir de la matèria alliberada a l'espai. 
Per això gran part de la matèria dins del 
Sol, de la Terra i dins de tu es va formar 
dins de les estreles fa molt, molt de 
temps. El que és el mateix que dir que 
estàs fet d'estreles. 


Exercici: imagina per un instant 
que eres una estrela en l'espai. 


ESTAS 
REDISSENVANT 
EL TEU COS 

Els prestatges de supermercats, 
farmàcies i fins a quioscos estan plens de 
píndoles, pastilles, suplements, 
medicines, pegats, gotes, líquids, cremes, 
cigarrets, supositoris, inhaladors, 
injeccions... Tota una galàxia de 
substàncies químiques —prescrites i no 
prescrites, legals i il-legals— que 
transformen el funcionament del teu cos, 
tant a nivel fisiològic com psicològic. 


Aquestes substàncies redissenyen el teu 
cos constantment. 


Exercici: pensa en almenys 3 
substàncies químiques que sols 
usar per a redissenyar el 
funcionament del teu cos. 

A vegades els confonem, pero en realitat 
els «humans» i les «persones» són coses 
diferents. 

Quan parlem d'humans ens referim a una 
espècie biològica, l'Homo sapiens, que 
constitueix al voltant del 0,01 % de la vida 
del planeta Terra. 


| quan parlem de persones ens referim a 
éssers que tenen unes certes capacitats, 
com són pensar, sentir o dre 
consciència de si mateixos. 





Les característiques que fan que un humà 
siga considerat com a tal són 
relativament fixes. Però les capacitats 
que una persona ha de tindre per a ser 
considerada persona no són fixes. Per 
contra, difereixen àmpliament entre 
diverses cultures i contextos. 


Exercici: pensa per un instant: Hi 
ha persones no humanes? Hi ha 
humans que no siguen persones? 


ALGUNES 
COSES SON 
PERSONES 

La llei divideix tot en dues categories legals: 
persones o coses. Les persones tenen 
drets, mentre que les coses no en tenen. 


Legalment, les persones són éssers que 
tenen unes certes capacitats, com ara 
pensar, sentir o tindre consciència de si 
mateixos. Però les capacitats necessàries 
perquè una persona siga considerada 
persona no són fixes. Per contra, canvien 
substancialment entre diverses cultures i 
contextos. 


Per exemple, fa 200 anys les persones 
negres no eren considerades persones als 
Estats Units. | fa 100 anys, els aborígens a 
Austràlia tampoc ho eren. 


Exercici: Imagina quines coses es 
convertiran en persones en el futur. 
Haurien de gaudir els animals dels 
mateixos drets que les persones? | 
la intel:ligència artificial? 

No és senzill saber on comenca ¡acaba el 
teu cos, perquè aquest s'estén i 
transforma a través de l'ús d'eines 
tecnològiques. 


La sola idea d'agregar i llevar parts al cos 
humà s'ha tornat rutinària: llevem càries 
de les nostres dents i les substituim per 
empastaments, regulem el nostre cor 
amb marcapassos, millorem la nostra 
vista amb ulleres graduades, i usem 
bastons, crosses i cadires de rodes per a 
moure'ns. 

Cada dia, milions de noves pròtesis i parts 
mecàniques són creades per a millorar el 
funcionament del teu cos, estrenyent 
cada vegada més el llaç que t'uneix a les 
eines que uses. 


Exercici: enumera 3 eines 
tecnològiques que transformen 
el funcionament del teu cos. 

El material genétic del teu ADN es 
compon d'aproximadament 20.000 
gens, cadascun dels quals determina una 
característica, com són el color dels ulls, 
el grup sanguini, l'alçada, o el color del 
cabell. 

No obstant això, si sumes tots els gens 
presents en el teu organisme obtindràs 
una xifra d'entre 2 i 2O milions de gens 
microbians, els quals són fonamentals 
per al correcte funcionament del teu cos. 
El que et fa humà és la combinació del 
teu ADN amb l'ADN de milions de 
microorganismes. 


Exercici: col-loca les mans sobre 
la panxa i saluda els milions de 
microorganismes que hi viuen. 





ESPECIE 

S'estima que el 99 % de totes les 
espècies que alguna vegada van existir 
estan actualment extintes, cosa que 
significa que les més de 8 milions 
d'espècies que habiten hui la Terra són 
una molt xicoteta mostra de la vasta 
diversitat de les espècies. 

Dins d'aqueixa molt xicoteta mostra es 
troba l'espècie humana, que actualment 
representa una mica més del 0,0196 de 
tota la vida en el planeta: una xicoteta 
gran espècie suspesa entre milions 
d'altres espècies. 


Exercici: tanca els ulls i per un 
instant imagina la Terra sense 
éssers humans. 


ERES UNIC, 
PERO 
PER POC 

A penes un 0,1% dels teus gens et 
diferencia dels altres éssers humans. 
Menys del 4% dels teus gens són 
diferents al dels ximpanzés. Només un 
10 % et diferencia d'un gat. | un 40 96 et 
fa diferent a un plàtan. 


Exercici: pensa: Què és aqueix 
0,1 % que et fa diferent a tota la 
resta en el planeta? 

Mentre lliges això, estás viatjant en 
l'única vertadera nau espacial que 
posseeix la humanitat: el planeta Terra. 
Estàs sent propulsat per l'espai en una 
nau que viatja a 100 mil quilòmetres per 
hora, al voltant d'una estrela —el sol— 
que viatja a més de 800 mil, a través 
d'una galàxia —la Via Làctia— que 
recorre l'espai a 2 milions de quilòmetres 
per hora. 

No és per res però la paraula «planeta» 
significa «errant». 


Exercici: tanca els ulls. Imagina 
la Terra des de l'espai. 


